KOMMISSIONEN FOR DE EUROPÆISKE FÆLLESSKABER 
Bruxelles, den 25.10.1996 
KOM(96) 522 endelig udg. 
TREDJE RAPPORT FRA KOMMISSIONEN 
om gennemførelsen af afgørelsen 
om rentegodtgørelser fra Fællesskabet 
på lån ydet til små og mellemstore virksomheder 
af Den Europæiske Investeringsbank som led i dennes midlertidige lånefacilitet 
(SMV-faciliteten) 

INDHOLDSFORTEGNELSE 
1. INDLEDNING 
2. RETSGRUNDLAG 
3. HVORDAN FUNGERER SMV-FACILITETEN 
3.1. EIB-globallån 
3.2. De nationale agenters rolle 
3.3. Aftalerne med pengeinstitutterne og agenterne 
3.4. Særlige kendetegn ved SMV-lånene med rentegodtgørelse 
3.5. Særlige kendetegn ved rentegodtgørelsen 
3.6. Beskæftigelsesfremmende incitamenter 
3.7. Forbedring af optagelsen af lån 
3.8. Prioritet til små SMV 
3.9. Statsstøtteregler 
3.10. Kontrol og tilsyn 
3.11. Fremme af SMV-faciliteten 
4. GENNEMFØRELSE 
4.1. Forventet jobskabelse 
4.2. Optagelse af lån under faciliteten 
4.3. Prioritet til små SMV 
5. BUDGETMÆSSIGE ASPEKTER 
BILAG: 5 
z 
1. INDLEDNING 
Denne rapport er udarbejdet inden for rammerne af Rådets afgørelse 94/217/EF af 19. april 
19941 om rentegodtgørelser fra Fællesskabet på lån ydet til små og mellemstore 
virksomheder af Den Europæiske Investeringsbank som led i dennes midlertidige låne­
facilitet (SMV-faciliteten). Rapporten er en ajourføring af den anden rapport, der blev 
udsendt af Kommissionen den 30. oktober 1995 (KOM(95) 485). Den næste rapport (dvs. 
den fjerde) vil samtidig være den sidste, eftersom EIB forventer at have afsluttet 
udbetalingen af alle rentetilskud ved udgangen af 1997. Kommissionen agter at udsende den 
fjerde rapport, så snart alle statistiske oplysninger om SMV-facilitetens slutfase foreligger, 
og forhåbentligt inden udgangen af 1997. 
SMV-faciliteten blev oprettet på Det Europæiske Råds samling i København (21.-22. juni 
1993), som opfordrede EIB til at øge den midlertidige lånefacilitet med 3 mia. ECU, 
hvoraf 1 mia. ECU skulle anvendes til at styrke små og mellemstore europæiske 
virksomheders konkurrenceevne. ØKOFIN-Rådet blev opfordret til at undersøge, hvordan 
der i forbindelse med lånene til små og mellemstore virksomheder kunne ydes en 
rentegodtgørelse, der kunne kædes sammen med jobskabelse. 
Den 4. juli 1996 vedtog Europa-Parlamentet en betænkning om Kommissionens anden 
rapport om SMV-faciliteten (1484/140147/96; ordfører: Winifred Ewing), som indeholder 
en beslutning om rapporten såvel som en række henstillinger og anmodninger om 
præciseringer. I nærværende rapport vil de forskellige punkter, der er fremhævet i Ewing-
betænkningen, blive kommenteret, og nogle af dem vil blive behandlet mere tilbundsgående 
i den næste rapport, især dem, der kræver en nærmere undersøgelse. Parlamentets forslag 
vil også indgå i forberedelserne af ELISE-ordningen2, som vedrører lånegarantier for 
investeringer foretaget af beskæftigelsesskabende små og mellemstore virksomheder. 
2. RETSGRUNDLAG 
Efter at Kommissionen havde fremsat et forslag til Rådets afgørelse3, og Europa-
Parlamentet havde afgivet udtalelse den 24. februar 19944, blev retsgrundlaget for ydelse af 
rentegodtgørelsen fra Fællesskabet vedtaget af Rådet den 19. april 1994. Rådsafgørelsen 
præciserer, at rentegodtgørelsen: 
skal ydes i tilknytning til EIB-lån til SMV i Fællesskabet på 1 000 mio. 
ECU 
skal begrænses til at gælde for beskæftigelsesfremmende 
investeringsprojekter 
skal fastsættes til 200 basispoint (2 %) 
skal ydes til låntagerne for en periode på 5 år. 
EFT L 107 af 28.4.1994, s. 57. I artikel 3 i afgørelsen hedder det, at Kommissionen hvert år 
tilsender Rådet og Europa-Parlamentet en rapport, der indeholder en evaluering af 
gennemførelsen af afgørelsen. 
EFT C 146 af 21.5.1996, s. 6. 
KOM(93) 332 af 9.7.1993, senere ændret ved KOM(93) 577 af 16.11.1993 (EFT C 10 af 
14.1.1994, s. 13). 
EFT C 114 af 25.4.1994. 
3 
Det anføres også i afgørelsen, at faciliteten skal administreres af EIB på Fællesskabets 
vegne, og at de nærmere detaljer i forbindelse med gennemførelsen af rentegodtgørelses­
ordningen fastsættes i en samarbejdsaftale mellem Kommissionen og EIB. Denne aftale 
blev undertegnet i Luxembourg den 14. juni 1994. EIB har været hurtig til at opbygge den 
operative del af SMV-faciliteten ved at udstikke detaljerede procedurer for det netværk af 
kreditinstitutter, der deltager i formidlingen af globallån, og ved at supplere dette netværk 
med nationale agenter (jf. 3.1. og 3.2.). I december 1994 nåede Kommissionen og EIB til 
enighed om vilkårene for udvidelse af SMV-faciliteten til virksomheder fra de nye 
medlemsstater (Østrig, Sverige, Finland) fra og med den 1. januar 1995. I juli 1995 nåede 
Kommissionen og EIB desuden til enighed om at forlænge faciliteten frem til udgangen af 
1995 og at indsætte særbestemmelser om omfordeling af uudnyttede andele. 
3. HVORDAN FUNGERER SMV-FACILITETEN 
3.1. EIB-globallån 
Størstedelen af EIB's långivning (75,5% af transaktionerne inden for EU i 1995) til projek­
ter har form af direkte lån, hvor låneansøgningerne vurderes af EIB's egne medarbejdere. 
Direkte långivning er generel praksis, når der er tale om transaktioner af en vis størrelse 
(f.eks. infrastrukturprojekter eller større industriprojekter). 
Når der er tale om mindre lån, navnlig SMV-lån, benytter EIB sig af globallån, i 
forbindelse med hvilke der undertegnes rammeaftaler med forskellige pengeinstitutter i 
medlemsstaterne. Pengeinstitutterne har derefter ret til at trække på EIB-midler op til 
bestemte maksimumsbeløb med henblik på at yde sublån til projekter, der er i overens­
stemmelse med bestemmelserne og vilkårene i rammeaftalen. Pengeinstitutterne varetager 
projektevalueringen (på grundlag af kriterier, der på forhånd er aftalt med EIB og efter­
følgende skal godkendes af EIB) og alle relationer med låntagerne. Pengeinstitutterne er 
endvidere ansvarlige over for EIB for, at de globallånsmidler, der videreudlånes til de 
endelige låntagere, tilbagebetales fuldt ud og rettidigt. I forbindelse med SMV-faciliteten 
har pengeinstitutterne stort set en tilsvarende rolle, idet de har vurderet de enkelte 
låneansøgninger og afgjort, om ansøgerne kunne komme i betragtning til sublån. 
3.2. De nationale agenters rolle 
I de fleste medlemsstater er administrationen af rentegodtgørelsesordningen blevet lagt i 
hænderne på en enkelt national agent. Disse agenter står under EIB's tilsyn og har til 
opgave at behandle alle anmodninger om rentegodtgørelse inden for et enkelt land; de 
endelige låntagere har dog ingen direkte kontakt eller forbindelse med agenten, idet agenten 
modtager al nødvendig information fra pengeinstitutterne. I nogle lande kan agenten også 
optræde som låneformidler. 
Agenterne sikrer, at godkendte ansøgninger om rentegodtgørelse registreres og behandles i 
den rækkefølge, de indgives. De er desuden ansvarlige for at behandle og verificere de 
bevismidler, låntagerne opfordres til at fremlægge til godtgørelse af den beskæftigelses­
fremmende virkning, samt for den konkrete udbetaling (og efter behov tilbagebetalingen) af 
rentegodtgørelsen. Agenterne spiller derfor en vigtig rolle i forbindelse med at sikre, at 
"i 
potentielle og faktiske låntagere behandles ens, og at alle administrative procedurer i 
forbindelse med verifikationen af ansøgninger og udbetalingen af rentegodtgørelse 
effektueres rettidigt og ensartet. 
3.3. Aftalerne med pengeinstitutterne og agenterne 
Så snart retsgrundlaget for ydelse af rentegodtgørelse var på plads, gav EIB sig i kast med 
at undertegne de nødvendige aftaler med pengeinstitutterne i løbet af anden halvdel af 1994, 
enten ved at ændre allerede eksisterende globallånsaftaler eller ved at undertegne nye 
aftaler. 
EIB har udpeget den nationale agent i hver medlemsstat efter samråd med de nationale 
myndigheder. I de lande, hvor der ikke er udpeget en agent (f.eks. i Irland), varetager EIB 
denne rolle. En oversigt over agenterne og pengeinstitutterne findes i bilag 1. Hver agent 
har fået tildelt en første andel af den samlede facilitet for at kunne begynde sin virksomhed; 
en senere (og endelig) tildeling er blevet effektueret i løbet af april 1995 på basis af, hvor 
mange lånetilsagn der er blevet afgivet ud af den første rate. Som aftalt mellem 
Kommissionen og EIB i juli 1995 blev facilitetens restbalance, som kun beløb sig til 1,65% 
af facilitetens samlede størrelse, den 15. december 1995 fordelt på ansøgerne på 
reservelisten. SMV-faciliteten var således fuldt udnyttet ved udgangen af 1995. 
3.4. Særlige kendetegn ved SMV-lånene med rentegodtgørelse 
De sublån (SMV-lån), der ydes af pengeinstitutterne til låntagerne, og hvortil der ydes 
rentegodtgørelse, kan højst beløbe sig til 30 000 ECU multipliceret med antallet af 
nyoprettede arbejdspladser. Hvis låneansøgningen overstiger dette maksimumsbeløb (f.eks. 
hvis der ansøges om 200 000 ECU, og der kun skabes 5 nye arbejdspladser), ydes der ikke 
rentegodtgørelse for det lånebeløb, der overstiger det loft, der er bestemt af antallet af 
nyoprettede arbejdspladser (50 000 ECU). 
Modsat gælder det, at hvis lånebeløbet ligger under maksimumsbeløbet (f.eks. hvis 
investeringsbeløbet er begrænset til 100 000 ECU, skønt 5 ekstra arbejdspladser ville 
muliggøre et lånebeløb på op til 150 000 ECU), vil den samlede rentegodtgørelse altid blive 
begrænset til 10% af lånets størrelse. Dette forklarer, hvorfor det gennemsnidige lånebeløb 
pr. arbejdsplads ligger under 30 000 ECU i visse lande (se bilag 3). 
Lån, hvortil der ydes rentegodtgørelse, har en løbetid på mindst 5 år; det er ikke muligt at 
foretage frivillig tilbagebetaling gennem de første 5 år (medmindre rentegodtgørelsen 
tilbagebetales). Lånene kan ikke kombineres med andre rentelettede lån fra EIB under andre 
ordninger eller med EKSF-lån. Der gælder ingen faste regler for lånevalutaen eller 
tilbagebetalingsformlen (tidsplan, henstand osv.). Lånene kan være enten fastforrentede 
eller til variabel rente. 
3.5. Særlige kendetegn ved rentegodtgørelsen 
Ifølge rådsafgørelsen fastsættes rentegodtgørelsen til 2 procentpoint. Eftersom lånene til 
SMV kan være denomineret i forskellige valutaer, og tidsplanen for tilbagebetaling af 
lånene kan variere (efter løbetid, varigheden af en eventuel henstand osv.), kan rente­
godtgørelsens faktiske værdi variere fra låntager til låntager, selv om lånets størrelse er den 
samme. For at sikre en retfærdig og ensartet behandling af alle låntagere beregnes og 
r 
udbetales rentegodtgørelsen derfor på basis af et fiktivt 5-årigt stående lån i ECU. Ved 
denne type lån svarer en rentegodtgørelse på 2% pr. år gennem en periode på 5 år til i alt 
10% af SMV-lånebeløbet (dvs. op til 3 000 ECU pr. arbejdsplads). 
3.6. Beskæftigelsesfremmende incitamenter 
I lyset af sigtet med SMV-faciliteten (beskæftigelsesfremme, opretholdelse af økonomisk 
vækst gennem produktive investeringer) tilbydes låneansøgerne særlige incitamenter til 
fremme af en hurtig jobskabelse og en hurtig gennemførelse af investeringsplaner. For det 
første skal ansøgninger om lån med rentegodtgørelse under SMV-faciliteten være indgivet 
inden en bestemt frist (der oprindeligt blev sat til den 31. juli 1995, men senere blev 
forlænget til den 15. december 1995). Derudover udbetales det samlede rentegodtgørelses-
beløb (dvs. op til 3 000 ECU pr. nyoprettet arbejdsplads) til låntagerne på én gang, så snart 
følgende betingelser vedrørende investeringen og jobskabelsen er opfyldt: 
SMV-lånet skal reelt være blevet udbetalt 
den første rentebetaling skal være forfaldet 
de nyoprettede arbejdspladser skal have eksisteret i mindst seks på hinanden 
følgende måneder 
bevismidlerne for, at disse betingelser er opfyldt, skal være fremlagt for den 
nationale agent (via det relevante pengeinstitut). 
Selv om ansøgerne tydeligvis har til hensigt at iværksætte den planlagte rekruttering hurtigst 
muligt, viser erfaringen, at skabelsen af nye arbejdspladser kan tage lang tid (f.eks. fordi 
jobskabelsen er knyttet til gennemførelsen af et omfattende investeringsprogram). 
Ansøgerne har derfor en vis fleksibilitet med hensyn til tidspunktet for indgivelse af 
ansøgning om rentegodtgørelse. Under alle omstændigheder skal de pågældende 
arbejdspladser være oprettet senest den 31. december 1996, og ansøgningerne om 
rentegodtgørelse skal indgives senest den 30. juni 1997. 
Ansøgere, der skaber færre arbejdspladser end det antal, der oprindeligt dannede grundlag 
for ansøgningen (dvs. færre arbejdspladser end angivet i låneansøgningen), modtager kun 
rentegodtgørelse for det antal arbejdspladser, der reelt oprettes. Er det modsatte tilfældet 
(flere arbejdspladser skabt end oprindeligt ventet), udbetales der kun rentegodtgørelse i 
forhold til det antal arbejdspladser, der blev angivet i låneansøgningen. 
3.7. Forbedring af optagelsen af lån 
For at undgå, at den rentegodtgørelse, der kan udbetales under denne ordning, anvendes 
ineffektivt eller kun delvis, findes der to særbestemmelser om omfordeling af uudnyttede 
midler. Begge omfordelingsmekanismer tager udgangspunkt i de reservelister, de nationale 
agenter har lov til at udarbejde, hvis der er en kraftig efterspørgsel i deres land efter lån 
under faciliteten. 
Den ene omfordelingsmekanisme har opereret på tværs af landegrænserne. Den har givet 
mulighed for at tildele andele, der pr. 15. december 1995 stadig var uudnyttede, til 
ansøgere på reservelisten (jf. afsnit 3.3 ovenfor). Denne engangsomfordeling er foregået på 
basis af det daterede ansøgningsregister, der føres af de nationale agenter, og i den 
rækkefølge ansøgningerne er blevet registreret heri. 
Den anden type omfordeling sker løbende og udelukkende mellem ansøgere inden for det 
samme land. Ansøgere på reservelisten, der opfylder alle de nødvendige betingelser 
vedrørende jobskabelse, får herved mulighed for at modtage rentegodtgørelse, som 
oprindeligt var tildelt andre ansøgere, specielt i tilfælde, hvor sidstnævnte synes at have 
overvurderet, hvor mange job de ville være i stand til at skabe inden for den givne 
tidsramme. Denne omfordelingsproces vil være afsluttet ved udgangen af september 1997. 
3.8. Prioritet til små SMV 
EIB's sædvanlige globallånsarrangementer med pengeinstitutterne definerer et SMV som en 
virksomhed med faste nettoaktiver på højst 75 mio. ECU og mindre end 500 ansatte, hvis 
aktiekapital for højst en tredjedels vedkommende ejes af et selskab, der ikke er et SMV. I 
forbindelse med SMV-faciliteten er agenterne og pengeinstitutterne blevet bedt om at give 
prioritet til små virksomheder, primært virksomheder, der ikke har mere end 250 ansatte og 
enten ikke har en omsætning, der overstiger 20 mio. ECU, eller ikke har samlede aktiver, 
der overstiger 10 mio. ECU. 
For i særlig grad at favorisere sådanne mindre virksomheder bør mindst 60% af 
modtagerne af lån med rentegodtgørelse tilhøre denne kategori virksomhed. Derudover er 
der intet loft over størrelsen af SMV-lånene til virksomheder i denne kategori, hvorimod 
lån med rentegodtgørelse til større SMV er begrænset til 810 000 ECU (svarende til 27 
nyoprettede arbejdspladser). 
3.9. Statsstøtteregler 
SMV-faciliteten er i overensstemmelse med gældende statsstøtteregler i medlemsstaterne og 
med EU-reglerne om hurtig godkendelse af støtteordninger5, der fastsætter loft over, hvor 
stort et støttebeløb der kan ydes, navnlig i forhold til de samlede investeringsomkostninger, 
støttebeløbet pr. nyoprettet arbejdsplads osv. I betragtning af det forholdsvis begrænsede 
støttebeløb kan den administrative kontrol i forbindelse med statsstøtte reduceres til det 
strengt nødvendige. 
3.10. Kontrol og tilsyn 
Agenterne baserer deres kontrol af, om ansøgerne er berettigede til rentegodtgørelse, på 
pengeinstitutternes og låntagernes erklæringer samt på tilsagn fra EIB om, at EIB's kriterier 
er opfyldt. Derudover gennemfører EIB som et supplement til sit sædvanlige tilsyn med 
globallån en stikprøvekontrol af de bevismidler, der fremlægges i forbindelse med 
ansøgninger om rentegodtgørelse. Hvis de af en låntager fremlagte dokumenter eller 
afgivne erklæringer er urigtige eller vildledende, specielt hvad angår oplysningerne til 
kontrol af jobskabelsen, vil udbetalingen af rentegodtgørelse blive indstillet, og låntageren 
vil få pålagt at tilbagebetale det modtagne rentegodtgørelsesbeløb til pengeinstituttet. EIB 
har endvidere truffet de nødvendige arrangementer med agenterne og pengeinstitutterne, så 
Revisionsretten får mulighed for at løse sine opgaver i denne forbindelse og kontrollere, om 
rentegodtgørelsesbetalingerne effektueres forskriftsmæssigt. 
5 Meddelelse til medlemslandene om den hurtige godkendelsesprocedure af støtteordninger til 
SMV og af ændringer i eksisterende støtteordninger (92/C213/03 af 2.7.1992); EFT C 213 af 
19.8.1992, s. 10. 
1 
3.11. Fremme af SMV-facil iteten 
Mulighederne for at fremme SMV-faciliteten og gøre den til en succes afhænger i vid 
udstrækning af, om der er bred adgang til oplysninger om SMV-facilitetens eksistens og 
funktionsmåde, navnlig blandt potentielle låntagere. 
Kommissionen og EIB har været særlig opmærksom på dette aspekt og har udarbejdet en 
informationsbrochure, der kort beskriver rentegodtgørelsesordningens formål og 
funktionsmåde og indeholder en liste over de pengeinstitutter, der kan sendes ansøgninger 
til. Brochuren foreligger på alle fællesskabssprog og er blevet distribueret via det net af 
pengeinstitutter, der deltager i ordningen. Derudover er EU-Rådgivningskontorerne blevet 
opfordret til at spille en aktiv rolle i henseende til at formidle information om faciliteten og 
betingelserne for at komme i betragtning. 
4. GENNEMFØRELSE 
4.1. Forventet jobskabelse 
SMV-facilitetens virkning for skabelsen af nye arbejdspladser har været overvåget nøje. 
Eftersom låntagerne har ret til lån med rentegodtgørelse på 30 000 ECU for hver nyoprettet 
arbejdsplads, og det samlede lånebeløb i EIB-lån under faciliteten andrager 1 mia. ECU, vil 
SMV-faciliteten således kunne føre til oprettelse af mindst 33 333 nye arbejdspladser. 
De indsamlede statistiske oplysninger om antallet af planlagte nye arbejdspladser tyder på, 
at denne målsætning allerede på dette stadium så rigeligt er nået, idet det samlede antal nye 
arbejdspladser i EU på nuværende tidspunkt er på næsten 45 000 (svarende til 1 mia. ECU 
i lånetilsagn). Antallet af arbejdspladser, der forventes skabt i hver medlemsstat, er anført i 
bilag 2, og bilag 3 viser det gennemsnitlige lånebeløb pr. nyoprettet arbejdsplads. 
Ved fastsættelsen af de forskellige udvælgelseskriterier, navnlig dem om jobskabelse, har 
Kommissionen og EIB bestræbt sig på at finde den rette balance mellem behovet for at sikre 
en ægte nytteeffekt (i form af nye arbejdspladser, investeringsfremme osv.) og ønsket om at 
undgå overflødig bureaukrati og overflødige administrative byrder for lånemodtagerne. 
Dette indebærer en afbalancering af undertiden modstridende målsætninger, f.eks. 
additionaliteten af de nye arbejdspladser og deres strukturelle eller permanente karakter. 
Desuden er betingelserne knyttet til de nye arbejdspladser altid blevet begrænset, da for 
mange betingelser ofte strider mod bredere økonomisk-politiske målsætninger (såsom 
behovet for at bevare en tilstrækkelig grad af fleksibilitet på arbejdsmarkedet), og da de 
virksomheder, der modtager lånene, aldrig kan stille fuld garanti for arbejdspladsernes 
permanente karakter (f.eks. på grund af frivillig fratræden). 
Det må ikke glemmes, at foruden at tilskynde til oprettelse af nye arbejdspladser har det 
også været hensigten med SMV-faciliteten at fremme og accelerere produktive investeringer 
og dermed stimulere små og mellemstore virksomheders konkurrenceevne og den 
økonomiske vækst som helhed. Det skønnes, at SMV-faciliteten har fremkaldt ekstra 
investeringer på 4 mia. ECU. 
g 
I nogle lande er der blevet skabt arbejdspladser med et lavere gennemsnitlig lånebeløb end i 
andre lande. I denne forbindelse er vigtigt at bemærke, at kapitalintensiteten ikke er den 
samme for alle dele af industrien og ikke er den samme overalt i EU. F.eks. kan en 
servicevirksomhed skabe nye arbejdspladser med langt lavere investeringer end en 
kapitalintensiv fremstillingsvirksomhed. Da det gennemsnitiige lånebeløb pr. nyoprettet 
arbejdsplads viste sig at være lavere end forventet, kunne der skabes flere nye 
arbejdspladser end oprindeligt antaget. 
4.2. Optagelse af lån under faciliteten 
Lånetildelingsprofilen i hver enkelt medlemsstat er anført i bilag 4. De bevilgede lån er 
angivet med sort, mens reservelistens størrelse er angivet med gråt. 
Da faciliteten er brugt op, beløber de bevilgede lån sig til 1 000 mio. ECU. Det samlede 
låneansøgningsbeløb på reservelister udgør mere end 436 mio. ECU. 
Optagelsen af lån under faciliteten har været tilfredsstillende i langt de fleste medlemsstater. 
Relative forskelle kan muligvis forklares med adgangen i nogle lande til andre former for 
offentlig støtte (fra regionale, nationale eller EU-instanser) på mere fordelagtige vilkår. 
Desuden kan banksystemets struktur i hver enkelt medlemsstat have påvirket 
absorptionsevnen, da nogle lande har oprettet særlige organer til kanalisering af offentlig 
støtte til virksomheder. Endelig kan antallet og arten af formidlende pengeinstitutter i hvert 
land også have spillet en rolle. 
Med hensyn til sektorvis fordeling af lånene foreligger der kun foreløbige tal, som viser, at 
hovedparten af lånene er gået til den sekundære sektor (71 %) og den tertiære sektor (28%). 
Den vigtigste sektor, nemlig metal- og maskinindustrien, tegnede sig for omkring 20% af 
lånetilsagnene, og den blev efterfulgt af den private og offendige servicesektor (19%). 
Andre vigtige sektorer (som hver især tegnede sig for 5-7%) var fødevareindustrien, 
handel, træbearbejdning, gummi- og plasticbearbejdning samt papir-/papirmasseindustrien 
og trykkerivirksomhed. 
4.3. Prioritet til små SMV 
Bilag 5 viser, at pengeinstitutterne i de enkelte medlemsstater så rigeligt har opfyldt kravet 
om at tildele mindst 60% af alle lånene til små SMV. Gennemsnitstallet for EU er på ca. 
95 %, og 80% af lånene er gået til virksomheder med mindre end 50 ansatte. 
5. BUDGETMÆSSIGE ASPEKTER 
Budgetbevillingerne til betaling af rentegodtgørelser beløb sig til 65,5 mio. ECU for 1994, 
hvoraf 45,5 mio. ECU blev overført til EIB i midten af 1994 og de resterende 20 mio. 
ECU ved udgangen af 1994, efter at der på Parlamentets beslutning var foretaget 
budgetoverførsler ved afslutningen af regnskabsåret. Den bevilling, Kommissionen foreslog 
i det foreløbige budgetforslag for 1995 (22,75 mio. ECU), blev nedsat tilsvarende, og der 
blev på 1995-budgettet godkendt bevillinger på 2,75 mio. ECU (som blev udbetalt i 
begyndelsen af 1995). Budgetmyndigheden godkendte for 1996 et beløb på 57,75 mio. 
ECU under konto B5-322 "Beskæftigelse og vækst". 7,75 mio. ECU til rentegodtgørelser 
blev udbetalt i begyndelsen af 1996. Det skønnes, at der er behov for yderligere 18 mio. 
3 
ECU for at kunne dække de fulde omkostninger forbundet med SMV-faciliteten; dette 
beløb vil med stor sandsynlighed blive udbetalt i løbet af andet kvartal af 19%. Pr. ultimo 
august 1996 har EIB udbetalt 31,6 mio. ECU til låntagere. 
Alle midler, der overføres til EIB til betaling af rentegodtgørelser, krediteres en særlig 
fællesskabskonto i EIB; der tilskrives kreditrente på kontoen hver måned. Ved udgangen af 
august 1996 var der på Fællesskabets konto i EIB påløbet over 7 mio. ECU i renter. Hvis 
der resterer pengemidler, når SMV-faciliteten ophører, vil disse blive tilbagebetalt til 
Fællesskabets budget. 
Wo 
BILAG 1 
GENNEMFØRELSEN AF SMV-FACILITETEN I DE ENKELTE MEDLEMSSTATER 
(SITUATIONEN PR. SEPTEMBER 1995) 
1 Medlemsstat Agent Pengeinstitutter 
Østrig BÛRGES INVESTKREDIT 
Belgien SNCI/NMKN SNCI plus andre Effi-globallånsformidlere via 
SNCI 
Danmark FIH FIH 
Tyskland KfW Hele banksystemet via KfW 
Grækenland Økonomiministeriet Alle globallånsformidlere 
Spanien ICO Hele banksystemet via ICO 
Frankrig CDC BFCM, CCCC, CCBP, CFD, CNCA, 
CNCM, CMB, CBG-PARIBAS, CCF I 
Irland EIB ICC og AIB 
Italien MCC Alle globallånsformidlere 
Luxembourg SNCI SNCI 
Nederlandene NIB NIB, ING, ABN AMRO 
Portugal IAPMEI Alle globallånsformidlere 
Sverige SEK SEK 
Finland KERA KERA 
| Det Forenede Kongerige Barclays Barclays, Barclays MBF, Midland, Royscot 
Trust, The Royal Bank of Scotland, Bank 
Scotland, Clydesdale, Northern Bank 
T\ 
BILAG 2 
FORVENTET JOBSKABELSE 
(Situationen pr. 31. juli 1996; i antal job) 
/)z 
BILAG 3 
GENNEMSNITLIGT LÅNEBELØB PR. NYOPRETTET ARBEJDSPLADS 
(Situationen pr. 31. juli 1996; i ECU) 
IJ 

BILAG 5 
PROCENTDEL AF SMA SMV 
(Situationen pr. 31. juli 1996; i procent) 
1J 

ISSN 0254-1459 
KOM(96) 522 endelig udg. 
DOKUMENTER 
DA 08 
Katalognummer : CB-CO-96-527-DA-C 
ISBN 92-78-10408-6 
Kontoret for De Europæiske Fællesskabers Officielle Publikationer 
L-2985 Luxembourg 
16